OzLabs/hebrew-wiki-articles huggingface dataset:
סיני האק

סִינַי הוֹק (יידיש: סִינַי האָק גרמנית: Simon Hock, נודע עקב זאת גם בשם שמעון האק; כ"ד בחשוון ה'תקע"ו, 27 בנובמבר 1815 - 24 באוקטובר 1887, ו' בחשוון ה'תרמ"ח) היה חוקר יהודי וגנאלוג מראשית תקופת ההשכלה ועוזרו של שי"ר. עסק במחקר, אך התנגד לתיקוני הדת שנעשו בדורו.

מחקריו בנושא תולדות יהודי פראג, המצבות בבית הקברות היהודי העתיק, וכן מחקרים בתחום הקבלה השפיעו על הדורות הבאים, ואף הקרינו על שיטתו של גרשום שלום בפרשנות כתבי הקבלה. לפי השערתו של הוק, שנת מותו של ישעיה הלוי הורוויץ (המכונה השל"ה הקדוש) הייתה שנת ש"צ (1636) ולא בסביבת ש"פ (1626), כפי שהודפס בהספד שספד לו רבי נתן נטע שפירא מחבר הספר מגלה עמוקות.

ספרו על יהודי פראג שימש כמקור לרבים מספרי היזכור לאחר השואה, וכן למחקרי היסטוריונים אודות תולדות היהודים באירופה בעת הישנה.

== קישורים חיצוניים ==
=== ספריו ===
* [http://hebrewbooks.org/7022 משפחות קהילות קודש פראג] חיבורו המרכזי של הוק. הספר יצא לאור לאחר מותו בעריכת דוד קאופמן. (ספר סרוק ומקוון, באתר כתבים עבריים)
* [https://books.google.co.il/books?id=qCxfAAAAcAAJ הידור ועריכה מחודשת עם הערות לספר ההרכבה] של אליהו בחור, מהדורת פראג 1793 (ספר סרוק ומקוון, באתר ספרי גוגל)
* הערות לספר [http://www.hebrewbooks.org/6757 גל עד] מאת קלמן ליבן ובעריכת האק - ספר המפריך טענות על קדמות מצבות לפני האלף החמישי (לפי הספירה היהודית), מהדורת פראג תרט"ז (1856). עריכות הוק לא צוינו בגרסה העברית, והערותיו והקדמתו צורפו רק לגרסה הגרמנית.
* [http://sammlungen.ub.uni-frankfurt.de/freimann/content/pageview/5274216 הספר Gal-ed : Grabsteininschriften des Prager isr. alten Friedhofs] הגרסה הגרמנית לספר גל-עד מאת קלמן ליבן הכוללת הקדמה והערות. בהקדמה מוזכר שיתוף הפעולה עם דוד קאופמן הנחשב אחד המחברים בכרטסת הספרייה הלאומית

===תעודות אחרות ===
* [http://photos.geni.com/p13/c1/fb/da/ee/53444839718e5061/screen_shot_2012-01-03_at_9_original.jpg צילום מודעת אבל שהוצאה בידי משפחתו] (אתר ג'ני לשושלות משפחה)
* [http://photos.geni.com/p11/f1/55/e1/d1/53444838454204bb/simonhock_large.jpg צילום מודעת אבל נוספת] (אתר ג'ני לשושלות המשפחות)
* [http://onthemainline.blogspot.co.il/2013/03/on-frumetel-fleckeless-effort-to-ask.html על פרומטל פלקלס] מאמר על תגובת יהודי פראג לגירוש בידי מריה תרזה, הנסמכת על ספרו של הוק על יהודי פראג. המאמר המקוון מציג את תמונתו של הוק, שער ספרו העברי והגרמני, וכן את צילום הדף מספרו בו נדון עניין המאמר.
* [http://rosetta.nli.org.il/delivery/DeliveryManagerServlet?dps_pid=IE12119497 תמונתו השמורה בספריה הלאומית]
* [http://primo.nli.org.il/primo_library/libweb/action/dlDisplay.do?vid=NLI&docId=NNL_ALEPH002284765 כרטסת הספר גל עד] במהדורה הגרמנית, הכוללת את הקדמתו והערותיו של האק. (בכרטסת הספרייה הלאומית)

==הערות שוליים==

קטגוריה:ילידי 1815
קטגוריה:תאולוגים יהודים
קטגוריה:משכילים
קטגוריה:גנאלוגים יהודים
קטגוריה:נפטרים ב-1887
קלואי בנט

קלואי בנט (באנגלית: Chloe Bennet; נולדה בשם קלואי וונג, Chloe Wang ב-18 באפריל 1992) היא שחקנית וזמרת אמריקאית. ידועה בעיקר מהופעתה בתפקיד הראשי של דייזי "סקיי" ג'ונסון / קוויק בסדרה "סוכני {{SHIELD}}" <small>(2013–2020)</small> של רשת ABC.

==ביוגרפיה==
נולדה בשם קלואי וונג בעיר שיקגו שבמדינת אילינוי. היא בתם של סטפני, רופאה פנימית, ושל בנט וונג, בנקאי השקעות אמריקאי ממוצא סיני. לבנט יש שישה אחים, מהם שני אחים באומנה, ואחד מאומץ . בנט למדה בבית הספר "St. Ignatius College Prep". בגיל 15 עברה לסין כדי לקדם את קריירת השירה שלה בשם קלואי וונג (汪可盈).

== קריירה ==

==== קריירה מוזיקלית ====
בהיותה בסין, התגוררה בנט עם סבתה מצד אביה בשאנגחאי, ולמדה מנדרינית תקנית. היא הוציאה לאור סינגל בכורה בשם "Uh Oh", הן באנגלית והן במנדרינית. בהמשך הקליטה באנגלית בלבד את הסינגל "Every Day In Between". בהמשך עברה לגור בלוס אנג'לס שבקליפורניה. הופעתה הראשונה על המסך הייתה בסדרת הריקודים קצרת הימים בשם "The Nightlife" בערוץ TeenNick. ב-2011 הופיעה בנט בווידאו קליפ של להקת BIGBANG מקוריאה הדרומית שהקליטה את המיני-אלבום "Tonight".

==== קריירת משחק ====
בעת שקידמה את קריירת המשחק שלה בהוליווד שינתה את שמה ל"קלואי בנט", אחרי שהתקשתה לקבל תפקידים עם שם משפחתה הקודם.

בשנים 2012–2013 שיחקה בנט בתפקיד משנה בדמות היילי בסדרה הדרמה "נאשוויל" של ABC.

בדצמבר 2012 לוהקה בנט לתפקיד ראשי בסדרת הטלוויזיה "סוכני {{SHIELD}}", שעלתה לשידור ב-24 בספטמבר 2013. בנט מגלמת בתפקיד ראשי את דמותה של גיבורת-העל הבלתי אנושית סקיי / דייזי ג'ונסון / קווייק.

==פילמוגרפיה==

=== קולנוע ===
{| class="wikitable"
! שנה
! סרט
! תפקיד
! הערות
|-
| 2015
|טינקרבל ואגדת לעולם לא
| צ'ייס
|דיבוב
|-
|2019
|קסם של מפלצת
|לי
|דיבוב
|-
| rowspan="2" |2020
|איזה מין נוער <small>(אנ')</small>
|קארן
|
|-
|5 Years Apart
|אמה
|
|-
| rowspan="2" |2023
|Married by Mistake
|ריילי סמית'
|
|-
|מרוץ החיות הגדול <small>(אנ')</small>
|גראני ביי
|דיבוב
|}

=== טלוויזיה ===
{| class="wikitable"
! שנה
! סדרה
! תפקיד
! הערות
|-
|2010
|The Nightlife
|מנחה 
|תוכנית ריקודים בערוץ TeenNick
4 פרקים
|-
| 2012–2013
|נאשוויל
| היילי
| 7 פרקים
|-
| 2013–2020
|סוכני {{SHIELD}}
| דייזי "סקיי" ג'ונסון / קוויק
| תפקיד ראשי (7 עונות); 136 פרקים
|-
| 2014
|The Birthday Boys
| ורנה
| פרק "Love Date Hump"
|-
| 2014–2015
|ג'ייק והפיראטים מארץ לעולם לא
| סוויפטי
| דיבוב; 2 פרקים
|-
|2016
|Agents of S.H.I.E.L.D.: Slingshot
| rowspan="4" |דייזי "סקיי" ג'ונסון / קוויק
|סדרת רשת; 3 פרקים
|-
|2018
|Marvel Rising: Secret Warriors
|דיבוב; סרט טלוויזיה של ערוץ דיסני
|-
| rowspan="2" |2019
|Marvel Rising: Heart of Iron
|דיבוב; סרט מקורי של יוטיוב פרימיום
|-
|Marvel Rising: Chasing Ghosts
|דיבוב; סרט מקורי של יוטיוב פרימיום
|-
|2022–2023
|Abominable and the Invisible City
|לי
|דיבוב; 20 פרקים
גם מפיקה
|-
|2023
|דייב
|רובין
|6 פרקים
|-
|TBA
|Interior Chinatown
|הבלשית ליין לי
|סדרת טלוויזיה עתידית של הולו
|}

==דיסקוגרפיה==
===סינגלים===
* "Uh Oh" (גרסה אנגלית) - 2011
* "Uh Oh" (גרסה סינית) - 2011
* "Every Day in Between" - 2011

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:זמרות אמריקאיות
קטגוריה:אמריקאיות ממוצא סיני
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
אינם

אינם (ברוסית: Энем, באדיגית: Инэм) היא עיירה ברוסיה, ברפובליקת אדיגיה שבצפון הרי הקווקז. 

העיירה נוסדה ב-1890. בשנות הששים של המאה ה-20 התחילה להתפתח מהר לאחר שבעיירה נפתחה תחנת רכבת שחיברה אותה עם קרסנודר וטואפסה. ב-17 בנובמבר 1967 העיירה קיבלה מעמד של מושבת עובדים.

באינם נולד הקוסמונאוט הסובייטי אנטולי ברזובוי.

==אוכלוסייה==
אוכלוסיית אינם לפי שנים:
{| class="wikitable"
| ||שנה || מספר תושבים
|-
|1 || 1970 || 6,755
|-
|2 || 1979 || 11,750
|-
|3 || 1989 || 17,843
|-
|4 || 2002 || 17,654
|-
|5 || 2009 || 18,175
|-
|6 || 2010 || 17,890
|-
|7 || 2012 || 18,161
|-
|8 || 2013 || 18,251
|-
|9 || 2014 || 18,392
|-
|10 || 2015 || 18,787
|-
|11 || 2016 || 19,091
|}

==ערים תאומות==
*
==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אדיגיה: יישובים
קטגוריה:יישובים שהוקמו ב-1890
איילול ג'נסן

איילול ג'נסן (בטורקית: Eylül Cansın) הייתה צעירה טרנסג'נדרית שהתאבדה ב-5 בינואר 2015 והיא בת 23. ג'נסן קפצה אל מותה מגשר הבוספורוס באיסטנבול, טורקיה, למרות ניסיונות המשטרה לעצור אותה. מעט לפני מותה היא פרסמה [https://www.youtube.com/watch?v=z3CBBzUTZPA סרטון התאבדות] בטורקית בעמוד הפייסבוק שלה.

== חייה ==
איילול ג'נסן נולדה ב-1992, והייתה עובדת מין עד מותה, זמן קצר לפני יום הולדתה ה-24. היא הובאה למנוחות באיסטנבול.

== תוכן סרטון ההתאבדות ==
בסרטון ההתאבדות שלה, ג'נסן פותחת באומרה כי: "היום הוא יומי היפה ביותר. אני כל-כך שמחה. היום הולך להיות עוד יום יפה בשבילי", היא ממשיכה ומסבירה כי הותקפה פיזית יום לפני התאבדותה על ידי מי שהחשיבה לחבריה וכי היא הרגישה שלא היו לה חברים. ג'נסן ביטאה את הקושי בחיים של טרנסג'נדרית ובייחוד הקושי באפשרות למצוא עבודה, על-אף הרצון בזה, שכן התעללו בה. ג'נסן הוסיפה בווידאו פנייה אישית לאימה בה היא מבקשת ממנה לטפל בכלבת המחמד שלה, אומרת בדמעות "אני יודעת שתדאגי לה... בבקשה תחשבי עליי בכל פעם שתסתכלי עליה."

== בעקבות מותה ==
=== הפגנות בטורקיה ===
בעקבות מותה של ג'נסן, התקיימו כמה הפגנות (באיסטנבול, אנקרה, איזמיר ואיזמיט) תחת הטענה כי מותה היה רצח חברתי. ההפגנות העלו מודעות לאלימות משטרתית ואלימות כנופיות כלפי עובדות מין טרנסיות. הן גם העלו נושאים חברתיים כמו אחוזי התעסוקה הנמוכים של אזרחים טרנסג'נדרים. זנות היא חוקית בטורקיה, ועובדות מין (בכללן נשים טרנסג'נדריות רבות) עומדות כקבוצה ברמת סיכון גבוהה למחלות מין ואלימות משטרתית בשל מיעוט זכויות המגינות על עובדות מין.

=== בתקשורת ===
ברשתות החברתיות התעורר זעם רב על התאבדותה של ג'נסן ועוד הד לגבי שוויון זכויות ללהט"ב. נכתבה התייחסות מצד ההתאגדות הפסיכולוגית הטורקית לפיה התאבדות של אנשים או נשים טרנסג'נדרים היא תופעה חברתית ומושפעת מקושי השתלבות של טרנסג'נדרים בחברה. בהתייחסות גם עולה דאגה שהתאבדותה של ג'נסן יצית עוד התאבדויות בקרב נוער להט"בי בטורקיה. לטענתם, יש להימנע מהסברים מפורטים של המוות, שכן הוא יכול להפוך מודל לחיקוי למתבגרים וצעירים בעלי נטייה דיכאונית ואבדנית, ועל-פני זאת מקדמים חשיפה לאפשרויות שונות של תמיכה וטיפול.

== הערות שוליים ==

קטגוריה:טרנסג'נדריות
קטגוריה:מתאבדות
קטגוריה:להט"בים טורקים
קטגוריה:מתאבדות טרנסג'נדריות
קטגוריה:ילידות 1992
קטגוריה:נפטרות ב-2015
קטגוריה:טורקים שנפטרו ב-2015
Selfish

Selfish (בעברית: אנוכי) הוא שיר של הראפר האמריקאי פיוצ'ר בהשתתפות הזמרת הברבדית ריהאנה מאלבום האולפן השישי שלו Hndrxx. השיר התפרסם כסינגל יחיד מ-Hndrxx ב-28 בפברואר 2017.

השיר זכה להצלחה רבה בארצות הברית, כאשר מכר שם למעלה ממיליון עותקים, ונכנס אל המקום ה-37 במצעד הבילבורד הוט 100.

== רקע וכתיבה ==
את השיר כתבו ריהאנה, פיוצ'ר ונואל פישר, והוא הופק על ידי פישר גם כן. עם השיר הופיעו השניים בכמה הופעות, ואף בוצעו מספר רמיקסים וגרסאות כיסוי לשיר. בנוסף לכך, השיר הוא שיר פופ המשלב בתוכו גם את הרית'ם אנד בלוז.

== מיקומי שיא ==
השיר זכה להצלחה בינונית, ובשיאו הגיע אל המקום ה-37 במצעד הבילבורד הוט 100.

== קישורים חיצוניים ==

== הערות שוליים ==

קטגוריה:שירי פיוצ'ר
קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ריהאנה
1060-1069 לפנה"ס

שימו לב: ערך זה מכיל אירועים מן השנים 1069 - 1060 לפני הספירה

== אירועים ומגמות ==
* 1069 לפנה"ס - סוף תקופת הממלכה החדשה במצרים העתיקה.
* 1069 לפנה"ס - רעמסס ה-11 מת, סוף תקופת השושלת ה-20 של מצרים. פרעה סמנדס עולה לשלטון ומתחיל את השושלת ה-21.
* 1068 לפנה"ס - קודרוס, מלכה האגדי של אתונה מת בקרב נגד הדורים לאחר שלטון של 21 שנים. המסורת האתונאית קובעת אותו כאחרון המלכים שהחזיקו בשלטון אבסולוטי.

== אנשים משמעותיים ==
*שמואל הנביא.
*עלי הכהן.

*
קטגוריה:המאה ה-11 לפנה"ס
פיג'ו 305

פיג'ו 305, שנת 1988
פיג'ו 305 (בצרפתית: Peugeot 305) היא מכונית משפחתית אשר יוצרה על ידי חברת פיג'ו הצרפתית בין השנים 1977–1989.

יוצרו 1,649,176 יחידות.

==תצורות==
* 4 דלתות – סדאן
* 5 דלתות – סטיישן
* 3 דלתות – ואן (מסחרית)

==דגמים==
* פיג'ו GL (מנוע 1,290 סמ"ק)
* פיג'ו GLS (מנוע 1,580 סמ"ק)
* פיג'ו GR (מנוע 1,290 סמ"ק)
* פיג'ו SR (מנוע 1,472 סמ"ק)
* פיג'ו GT (יוצר עד שנת 1983)
* פיג'ו GTX (יוצר משנת 1982), (מנוע 1,905 סמ"ק המפיק 105 כ"ס)
* פיג'ו GLD מנוע דיזל
* פיג'ו GRD מנוע דיזל
* פיג'ו SRD מנוע דיזל

== תמונות ==
<gallery>
קובץ:305-1,6 DarkGreen-Side.jpg| פיג'ו 305 – 4 דלתות
קובץ:1988 Peugeot 305 GL Van (13224669633).jpg| פיג'ו 305 ואן (מסחרית), שנת 1988
קובץ:Peugeot 305 Break av.jpg| פיג'ו 305 – סטיישן
קובץ:Peugeot 305 S arrière.JPG| פיג'ו 305
</gallery>

==ראו גם==
* פיג'ו
* פיג'ו 304
* פיג'ו 405

==קישורים חיצוניים==

==הערות שוליים==

305
קטגוריה:מכוניות משפחתיות
קטגוריה:מכוניות סטיישן
קטגוריה:מכוניות מסחריות
קטגוריה:דגמי מכוניות שהושקו ב-1977
קטגוריה:מכוניות צרפתיות
דאיה (ארגון)

דאיה (DAIA, נציגות של איגודים יהודים ארגנטינאים) היא התאגדות שחברים בה 140 מוסדות יהודיים של ארגנטינה. מטרתה להילחם בכל ביטוי של אנטישמיות, אפליה, גזענות ושנאת זרים, לשמור על זכויות האדם, לקדם שיח בין־דתי ודו־קיום הרמוני בין כל האזרחים, להתריע נגד הטרור הבינלאומי ולהבטיח את ביטחון מוסדות הקהילה היהודית בארגנטינה וחבריהם.

==קישורים חיצוניים==

* 

קטגוריה:עמותות
קטגוריה:יהדות ארגנטינה
קטגוריה:יהדות בואנוס איירס
קטגוריה:קצרמר יהדות
בן הודג'ס

פרדריק בנג'מין "בן" הודג'ס השלישי (באנגלית: Frederick Benjamin "Ben" Hodges III) (נולד ב-6 באפריל 1958) הוא קצין בדימוס בדרגת לוטננט גנרל, בתפקידו האחרון שירת כמפקד כוחות צבא ארצות הברית בפיקוד אירופה (הארמייה השביעית).

==ביוגרפיה==
הודג'ס נולד בקווינסי שבפלורידה, בנם של פרד ונל. במאי 1980 סיים לימודיו באקדמיה הצבאית של ארצות הברית והתגייס לצבא ארצות הברית. 

שירת כמפקד מחלקה וסגן מפקד פלוגה בגדוד השלישי בחטיבה 41 של דיוויזיית השריון השנייה שהוצבה בגרמניה המערבית. שירת כמפקד פלוגה בגדוד הראשון של חטיבה 327 בדיוויזיה המוטסת ה-101, שימש מדריך בבית הספר לחי"ר של הצבא, וקצין תכנון וקצין אג"ם בדיוויזיית החי"ר השנייה המוצבת בקוריאה הדרומית. שימש סגן מפקד חטיבה 327 ועוזר מפקד כוחות נאט"ו באירופה. בשנים 1997–1999 פיקד על הגדוד השלישי בחטיבה 187 של הדיוויזיה המוטסת ה-101. 

ביוני 2002 מונה למפקד חטיבה 1 בדיוויזיה המוטסת ה-101 והוביל אותה במהלך מלחמת עיראק בלחימה באזור נג'ף. במהלך התארגנות החטיבה בכווית לפני היציאה למתקפה, תקף סמל מהחטיבה את עמיתיו, הרג שניים מהם ופצע 14 אחרים בהם את הודג'ס שנפצע באורח קל מרסיסי רימון יד. בתפקידו הבא שירת כעוזר ראש מטה וקצין אג"ם של הקורפוס המוטס ה-18, לאחר מכן שימש קצין אג"ם במפקדת קורפוס בעלות הברית בעיראק וראש מטה הקורפוס המוטס ה-18. ב-2009 מונה לקצין המבצעים של פיקוד אזור דרום של כוח הסיוע הביטחוני הבינלאומי באפגניסטן ובדצמבר 2010 מונה לקצין תיאום לענייני אפגניסטן ופקיסטן במטות המשולבים. 

בנובמבר 2012 מונה למפקד הראשון של פיקוד כוחות היבשה של נאט"ו שמפקדתו באיזמיר שבטורקיה. בנובמבר 2014 מונה למפקד כוחות הצבא בפיקוד אירופה של ארצות הברית, מילא תפקיד זה עד דצמבר 2017 ופרש מהשירות הצבאי.

לאחר שחרורו מונה ליושב ראש למחקרים אסטרטגיים במרכז למחקר מדיניות אירופית .

הודג'ס בעל תואר שני בניהול מאוניברסיטת המדינה קולומבוס בג'ורג'יה, בוגר המכללה לפיקוד ומטה של הצבא ובעל תואר שני בלימודי אסטרטגיה וביטחון לאומי מהאוניברסיטה לביטחון לאומי. הוא נשוי להולי ואב לשניים.

==קישורים חיצוניים==

* [https://web.archive.org/web/20161020013521/http://www.eur.army.mil/leaders/bios/Bio_CG.pdf ביוגרפיה] באתר פיקוד אירופה של ארצות הברית
* [http://www.faoa.org/Resources/Documents/MGFrederick_B%20_Hodges.pdf ביוגרפיה] באתר faoa.org
* [http://www.westpointcoh.org/interviews/a-broader-perspective-there-is-more-to-the-army-than-an-infantry-battalion ראיון עמו] באתר האקדמיה הצבאית של ארצות הברית

==הערות שוליים==

קטגוריה:גנרלים בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:נאט"ו: אישים
קטגוריה:מפקדי הארמייה השביעית של צבא ארצות הברית
קטגוריה:בוגרי האקדמיה הצבאית של ארצות הברית
קטגוריה:בוגרי האוניברסיטה לביטחון לאומי
קטגוריה:מעוטרי אות האריה הלבן
קטגוריה:אמריקאים שנולדו ב-1958
רים יונס

רים יונס (בערבית: ريم يونس; נולדה ב-13 בספטמבר 1964) היא יזמת טכנולוגיה ופעילה חברתית ערבייה-ישראלית. בעלים ומייסדת משותפת של חברת הטכנולוגיה הרפואית “אלפא אומגה”. מכהנת כחברת ועד מנהל במספר עמותות שמטרתן קידום חינוך, תעסוקה ויזמות.

==ביוגרפיה==
רים יונס היא בת אמצעית, נולדה וגדלה בנצרת. למדה בבית הספר הבפטיסטי בעיר. בוגרת הנדסה אזרחית בטכניון (1987).
בשנת 1993 שבה יחד עם בעלה, עימאד יונס (אותו הכירה בטכניון), מחיפה לנצרת כדי להקים במשותף בעיר את חברת “אלפא אומגה” , חברה גלובלית שמפתחת, מייצרת ומשווקת ציוד רפואי המסייע למנתחי מוח לנווט תוך כדי הניתוח. הציוד מבוסס על טכנולוגיה של החדרת אלקטרודה דקה לתוך המוח המאפשרת למנתח לזהות אזור ספציפי במערכת העצבים המרכזית, על ידי רישום, פיענח וניתוח של הפעילות התאית. הציוד משמש גם למחקר במדעי המוח.

היישום המרכזי של הטכנולוגיה הוא בניתוחים לטיפול בסימפטומים של מחלת פרקינסון. הכיוון המקצועי של החברה הושפע מכך שאביה של רים נפטר מהמחלה.

זו חברת ההיי-טק הראשונה בחברה הערבית בישראל. החברה זכתה באות הוקרה על מובילות חברתית סביבתית בתעשייה בצפון לשנת 2014 מטעם התאחדות התעשיינים בישראל. עם השנים הפכה החברה לגלובלית ונכון לשנת 2019 היא מעסיקה קרוב ל-100 עובדים.

בין השנים 2003-1994 ייסדה עם בעלה גם את חברת “אלפא קאד”, המתמחה באספקת פתרונות תיב"ם לתחום הבניה והאדריכלות.

חברת הוועד המנהל של הקרן החדשה לישראל.

== חיים אישיים ==
רים מתגוררת בנצרת עם בעלה עימאד יונס, ואם לשלושה. משפחה ערבית-נוצרית.

==פרסים והוקרה==
* זכתה בפרס "נשים בחזית" בקטגוריית יזמות טכנולוגית מטעם אתר סלונה (2015). בנימוקים לפרס נכתב: "על הובלה בחזית הפיתוח הטכנולוגית, על היותה דוגמה ומופת לקהילות המיעוטים בישראל בכלל ולנשים בפרט ועל פריצת תקרת הזכוכית
* נבחרה לאחת מ-50 הנשים המשפיעות של ליידי גלובס (2015)
* זכתה באות התעשיין בבית הנשיא 2018.

==חברויות ציבוריות==
* חברה במועצת המנהלים וועד מנהל של מכללת אורט בראודה
* חברה בוועד המנהל של עמותת קו משווה
* חברה בוועד המנהל של רשת היזמות העולמית (עד 2016 - שבוע היזמות הגלובלי)
* חברה בוועד מנהל של קו אימפקט - חל"צ
* חברה בוועד המנהל של הקרן החדשה לישראל
*חברה בוועדה המייעצת לפריסה אוניברסלית מטעם משרד התקשורת

בחלק מעמותות בהן יונס חברה בוועד המנהל או במועצת המנהלים היא האדם הערבי הראשון בתפקיד.

==קישורים חיצוניים==

* [http://a-list.org.il/profile-page/150 הפרופיל של רים יונס], באתר A-LIST
* [http://lista.anu.org.il/profile-page/150 הפרופיל של ריס יונס], באתר ליסטה
* [https://www.supersonas.com/personas/רים-יונס הפרופיל של רים יונס], באתר סופרסונס
* 
* 
* 
* 
* https://www.youtube.com/watch?v=RFxO_5dKOIA ,TEDx
* https://www.youtube.com/watch?v=wNwM9TcmDt4 DLD conference

==הערות שוליים==

קטגוריה:ערביות נוצריות ישראליות
קטגוריה:ערבים נוצרים ישראלים
קטגוריה:יזמות ישראליות
קטגוריה:יזמים ישראלים
קטגוריה:יזמות ערביות ישראליות
קטגוריה:יזמים ערבים ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:מייסדי חברות טכנולוגיה ישראלים
קטגוריה:מייסדות חברות טכנולוגיה ישראליות
קטגוריה:נצרת: אישים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:סגל הקרן החדשה לישראל
קטגוריה:ישראליות זוכות פרסים: מדע וטכנולוגיה
קטגוריה:ישראליות שנולדו ב-1964
קטגוריה:ישראלים שנולדו ב-1964
בודו (שפה)

בודו (बर) היא שפה במשפחת השפות הסינו-טיבטית המדוברת בעיקר במדינת אסאם שבצפון-מזרח הודו, וכמו כן היא בעלת מעמד של שפה רשמית במועצה הטריטוריאלית של בודולנד שבמדינת אסאם בה מתגוררים רוב אנשי בודו. שפה זו היא אחת מ-22 שפות בעלות מעמד חוקתי מיוחד בהודו. מאז 1963, שפת בודו נכתבת בעיקר באמצעות מערכת הכתב דוונאגרי, כאשר בעבר היה נהוג להשתמש באלפבית האסאמי. האזורים באסאם בהם הדיבור של בודו הוא נפוץ נמשכים מדוברי במערב לסדייה שבמזרח. אוכלוסיית דוברי הבודו מונה כ-1,324,748 איש.

הניבים המדוברים באזורים אלו יכולים להיות מחולקים לשלוש קבוצות עיקריות:

#הניב המערבי
#הניב המזרחי
#הניב הדרומי

ראוי להזכיר כי הניב המערבי זכה למעמד של "ניב תקני" ופיתח גם צורה כתובה. הווריאציות בין הניבים הן בעיקר פונולוגיות ולקסיקליות.

בעקבות ההתעוררות החברתית-פוליטית והתנועה שהפעילו ארגוני בודו מאז 1913, הוצגה השפה כשפת ההוראה (1963) בבתי הספר היסודיים באזורים דוברי בודו. לאורך השנים התפרסמו בשפת הבודו מספר רב של ספרי שירה, דרמה, סיפורים קצרים, רומנים, ביוגרפיה, מסעות, ספרות ילדים וביקורת ספרותית. אף על פי שהשפה המדוברת הושפעה מקהילות אחרות, בייחוד מהאסאמים, בעיר קוקראג'הר ובסביבותיה, היא עדיין נשמעת בצורתה הטהורה, באזור רובע אודלגורי.

==קישורים חיצוניים==

* 

==הערות שוליים==

קטגוריה:הודו: שפות
קטגוריה:שפות סינו-טיבטיות
ארלט הילו

ארלט הילו (בפורטוגזית: Arlete Hilu), היא אישה ברזילאית שלקחה חלק חשוב בסחר בילדים בשנות ה-70, ה-80 וה-90 במאה ה-20.

==ביוגרפיה==
הילו נולדה בקוריטיבה שבמדינת פרנה, בבברזיל ב-1945.

הילו עסקה בעריכת דין בכלא של פרנה, למרות שלא הייתה לה הסמכה במקצוע, אך פוטרה ב-1981.

ב-1983 החלטה הילו לעבוד כאפוטרופוס מיוחד לקטינים, והחלה להיות מעורבת בסחר בילדים.

==הקף פעילותה==
הילו מכרה ילדים ברזילאים להורים ממדינות רבות בעולם. המדינה שממנה הגיעו הכי הרבה קונים לילדים היא ישראל. מספר הילדים שנמכרו על ידה מוערך בכ-3,000 ילדים<ref></ref>.

באותה התקופה המשטרה הברזילאית הייתה אדישה לסחר בילדים ולא אכפה את החוקים. הילו חקרה את הנושא, הכירה אנשים והקימה כנופיה שסחרה בתינוקות והעבירה אותם למדינות רבות בעולם, לכאורה בתהליך של אימוץ בינלאומי.

ארלט עבדה באופן שיטתי ומסודר, וכך עבדה שיטתה של ארלט לסחור בילדים: ראשית, לקוחות היו פונים להילו ומבקשים ממנה להביא להם תינוק, מחיר תינוק היה בין 5000 ל-50,000 דולר. שנית, הייתה מחביאה הילו את התינוקות הרכים אצל חברתה לכנופיה בזמן שהיא מזייפת מסמכי אימוץ. לאחר מכן הייתה מבריחה חלק מן הילדים לפרגוואי במזוודות בתא המטען של הרכב וחלק מן הילדים הייתה מטיסה לישראל או לאזור אחר.

במהלך חודש מרץ 2017 שודר עליה ועל דרכי הפעולה של כנופייתה תחקיר רחב בתוכנית "אבודים" בו לקחו חלק ילדים שנמכרו לישראל. התחקיר נערך בישראל ובברזיל ובמסגרתו מצאה אחת מהנמכרות את אימה הביולוגית.

== הערות שוליים ==

קטגוריה:ילידות 1941
קטגוריה:ברזילאים שנולדו ב-1941
קטגוריה:נשים ברזילאיות
קטגוריה:סחר בבני אדם
קטגוריה:פשעים נגד ילדים
נאור כרמי

נאור כרמי (נולד בט' באדר א' ה'תש"ל, 12 בפברואר 1970) הוא נגן כלי פריטה וכלי מיתר בדגש על קונטרבס ובס, מעבד ומפיק מוזיקלי ישראלי, חוזר בתשובה חסיד חב"ד. יוזם ומייסד להקת התזמורת העממית, הלב והמעיין ופרויקט צמאה. השתתף בהרכבי תזמורת צה"ל, התזמורת הפילהרמונית הישראלית הצעירה, בוסתן אברהם, הברירה הטבעית, שחרית ועוד כבסיסט, נגן קונטרבס ומפיק, ובצוות כפר הנוער ביכורים גם כמחנך מוזיקלי.

== ביוגרפיה ==
נולד בעכו. בגיל 12 שלט בנגינה בכלי נשיפה וכלי קשת שונים. שירת בצה"ל כחבר הלהקה הצבאית, ובסיום שירותו עבר להתגורר בתל אביב. בוגר האקדמיה למוסיקה ולמחול בירושלים והתזמורת הפילהרמונית הישראלית הצעירה.

השתתף בהרכב מוזיקלי של מאיר אריאל, אותו מחשיב כרמי כמורו המוזיקלי. באותה תקופה חלה תפנית כשכמה מחברי ההרכב חזרו בתשובה בהשפעתו של אריאל, וכרמי בתוכם. הוא למד במכון מאיר, התחתן ועבר להתגורר בטירת שלום. בהמשך התעניין כרמי בתורת החסידות, ובהשפעתם של דניאל זמיר וניגוני חב"ד הפך לחסיד חב"ד.

כמו כן השתתף בבוסתן אברהם והברירה הטבעית, וחינך בכפר הנוער ביכורים.

ייסד את הלב והמעיין במסגרת הופעות בבית אבי חי ואף זכה עם חברי ההרכב בתואר "הלהקה היהודית הטובה בעולם" בפסטיבל למוזיקה יהודית באמסטרדם, כיום כרמי הוא מפיק ומעבד הלהקה. כמו כן ייסד, מפיק ומנגן בהרכב "התזמורת העממית" שהוציאה מספר אלבומים.

בה'תש"ע נבחר לתואר "איש השנה של המוזיקה" באתר כיפה.

כרמי מפיק ומעבד את פרויקט "צמאה" - פרויקט מוזיקלי של ניגוני חב"ד המבוצעים על ידי אמנים ישראלים בעיבודים עכשוויים. במסגרת האלבום יצאו עד 2020 חמישה אלבומים.

כן עיבד והפיק חלק מהאלבום לשונות של אש של אביתר בנאי. מלמד ומשמש כדיקן הסטודנטים בבית הספר למוזיקה "מזמור".

בשנת 2018, הוענק לו פרס שר החינוך לתרבות יהודית בתחום מוזיקה, מאת שר החינוך נפתלי בנט.

ב-2020 הוציא סינגל לפיוט רפא צירי, בו משתתפים אריאל זילבר, חנן בן ארי, ליאור אלמליח, עקיבא, ברי סחרוף ועמיר בניון.

==חיים אישיים==
כרמי מתגורר בקריית מלאכי, נשוי לתמר ולהם שבעה ילדים.

==לקריאה נוספת==
*יצחק הורוויץ, "שירת חייו", עיתון כי קרוב, מספר 28 עמ' 10–13
*אחיה ביתאן, "שירת הכרמים", עיתון משפחה מס' 1644(ט"ו בשבט תשפ"ד) עמ'52–58

== קישורים חיצוניים ==

* [http://dossim.com/ContentPage.aspx?item=1412 המוזיקאי שמדליק נשמות], באתר דוסים
* 
* 
* [https://youtu.be/vT1SUbzImZ0 קולדפליי ורדיוהד? המוזיקה שלנו טובה לא פחות • כתבה על נאור כרמי ופרויקט צמאה • כאן], 2019
* 

==הערות שוליים==

קטגוריה:נגני קונטרבס
קטגוריה:בסיסטים ישראלים
קטגוריה:קריית מלאכי: אישים
קטגוריה:מפיקים מוזיקליים ישראלים
קטגוריה:מעבדים מוזיקליים ישראלים
קטגוריה:מוזיקאים וזמרים חסידי חב"ד
קטגוריה:חברי להקת הברירה הטבעית
קטגוריה:אמנים ישראלים שחזרו בתשובה
קטגוריה:חברי להקות צבאיות ישראליות
קטגוריה:בוגרי האקדמיה למוסיקה ולמחול בירושלים
קטגוריה:ישראלים שנולדו ב-1970
קטגוריה:נגנים בתזמורת הפילהרמונית הישראלית הצעירה
יומנו של חנון 4: חופשה על גלגלים (סרט)

יומנו של חנון 4: חופשה על גלגלים (באנגלית: Diary of a Wimpy Kid: The Long Haul) הוא סרט קומדיה אמריקאי, הרביעי בסדרת הסרטים "יומנו של חנון", אשר מתבססת על סדרת ספרים בעלת אותו שם מאת הסופר והמאייר ג'ף קיני. למרות שאינו מדובר באתחול מחדש של הסרטים, זקרי גורדון ורוברט קפרון (השחקנים הראשיים בסרטים הקודמים) לא לקחו חלק בסרט זה, ולוהקו שחקנים חדשים במקומם. הסרט הופץ כמו קודמיו על ידי חברת "פוקס המאה ה-20", כאשר הקרנת הבכורה שלו נעשתה ב-19 במאי 2017.

== תקציר העלילה ==
גרג הפלי, רודריק ומני יוצאים ביחד עם הוריהם ל"טיול משפחתי" כדי להגיע לביתה של סבתם כדי לחגוג את יום ההולדת ה-90 של סבתא שלהם, למרות שהתכנון של הבנים היה בכלל לבלות בפלאפון וללכת לכנס משחקי וידאו. בהמשך הדרך מסתבכים משפחת הפלי בצרות שונות.

== שחקנים ודמויות ==

* ג'ייסון דרוקר בתפקיד גרג הפלי
* אוון אוסטלזוס בתפקיד ראולי ג'פרסון
* צ'רלי רייט בתפקיד רודריק הפלי
* אלישה סילברסטון בתפקיד סוזן הפלי
* טום אוורסט סקוט בתפקיד פרנק הפלי
* ווייט ודילן וולטרס בתפקיד מני הפלי

== קישורים חיצוניים ==
* 

קטגוריה:סרטי 2017
חופשה על גלגלים סרט
קטגוריה:סרטי מסע אמריקאיים
קטגוריה:סרטי פוקס המאה ה-20
קטגוריה:סרטי המשך אמריקאיים
המרכז הרפואי ע"ש פרס בנגב

המרכז הרפואי ע"ש פרס בנגב הוא בית חולים, אשר מתוכנן להיבנות בעקבות החלטת ממשלה להקמת בית חולים נוסף בבאר שבע. בית החולים עתיד לתת מענה לאוכלוסיית הנגב ומטרופולין באר שבע (בנוסף למרכז הרפואי סורוקה) והוא מתוכנן להיפתח בשנת 2028 בית החולים עתיד להקרא ע"ש נשיא המדינה התשיעי שמעון פרס.

== היסטוריה ==
התוכנית להקמת בית חולים נוסף בעיר באר שבע הוכרזה על ידי שרת הבריאות יעל גרמן בשנת 2014, בעקבות המלצות מתוך מסקנות "ועדת אפק", בראשות מנכ"ל משרד הבריאות, פרופ' ארנון אפק, שקבעו כי אוכלוסיית הדרום צפויה לגדול באופן משמעותי בשל הריבוי הטבעי, והחלטת הממשלה להליכי פיתוח מואצים בנגב ובבאר שבע. תהליך הקמת בית החולים נמשך גם בכהונתם של שר הבריאות יעקב ליצמן ומנכ"ל משרדו משה בר סימן טוב.

על פי התוכנית בית החולים צפוי להיות על שטח של כ-1,000 דונם בסמוך למחלף שרה בבאר שבע, ויהיו בו כ-600 מיטות. על מנת לתת מענה לעובדי בית החולים התוכנית גם כוללת אפשרות לבניית 250–400 יחידות דיור שמיועדות לסגל הרפואי, לסטודנטים ולדיור מוגן ואף שטח של 350 אלף מ"ר שמיועד לחברות טכנולוגיות מתחום הביוטכנולוגיה.

בדצמבר 2019 פורסם כי אושר הפרויקט להקמת בית החולים.

באפריל 2024 נקבע כי התכנון, ההקמה ותפעול בית החולים יהיה במודל משותף לקופות החולים מאוחדת ולאומית, כאשר הבעלות בבית החולים תהיה של קופות החולים, וההפעלה באמצעות בית החולים שיבא.

במאי 2024 אישרה הממשלה באופן סופי את הקמת בית החולים.

איל גבאי, יו"ר קופת חולים מאוחדת, העריך כי עלות הקמתו של בית החולים היא למעלה משלושה מיליארד ש"ח.<ref></ref>

בנוסף לבית החולים פרס צפוי לקום גם בית חולים בצומת להבים, מספר דקות נסיעה מבאר שבע.

==קישורים חיצוניים==
* , בהשתתפות שרת הבריאות יעל גרמן, ראש עיריית באר שבע רוביק דנילוביץ' ואחרים, ספטמבר 2014
* [http://www.health.gov.il/PublicationsFiles/darom.pdf משרד הבריאות: הוועדה לבחינת הרחבת שירותי הרפואה בדרום - דו"ח מסכם לשרת הבריאות ומנכ"ל משרד ראש הממשלה, אוגוסט 2014]
*
* קרן-דופלט נדב-דוידוביץ' וגבי בן־נון, [http://in.bgu.ac.il/fohs/hsm/Documents/סכום%20כנס%20בית%20חולים%20נוסף%20בנגב%20פרסום%20בהרפואה%202016%5B1%5D.pdf ההסתדרות הרפואית: הקמת בית חולים נוסף בנגב-ה"בעלות" ותמהיל המיטות וסוגיות נוספות], הרפואה כרך 155 חוב' 6, יוני 2016
* 

==הערות שוליים==

קטגוריה:באר שבע: בתי חולים
קטגוריה:ישראל: בתי חולים
קטגוריה:הנצחת שמעון פרס
קטגוריה:ישראל: מיזמים עתידיים
השינויים העיקריים במהלך האבולוציה

התמורות המרכזיות באבולוציה (באנגלית: The Major Transitions in Evolution) הוא ספר שנכתב על ידי ג'ון מיינרד סמית ואורס סטמארי (הוצאת אוניברסיטת אוקספורד, 1995).בספר הציגו החוקרים את הטענה כי המורכבות ביולוגית משקפת שמונה תמורות אבולוציוניוניות מרכזיות, שכל אחת מהן כוללת דרכים חדשות של אריזה והעברת
מידע בין דורות, וכי תמורות אלו איפשרו את העלייה במורכבות הביולוגית.

בעת פרסום הספר, אגברט ג'יילס לי, סוקר של כתב העת המדעי אבולוציה, טען כי "זה אולי הספר החשוב ביותר על האבולוציה מאז פישר (1930) The Geetical Theory of Natural Selection".

{| class="wikitable" style="font-size: 100%; margin-bottom: 50px;" cellspacing="0" cellpadding="1" width="75%" border="0"
! colspan="3" | השינויים האבולוציונים המתוארים בספר
|-
! המעבר מ:
! המעבר אל:
! הערות
|-
| שכפול מולקולות
| "אוכלוסיות" של מולקולות בתוך התאים.
|לא ניתן לצפות בתהליך
|-
|משכפלים עצמוניים (כנראה RNA)
| כרומוזומים
| השערת עולם ה-RNA
|-
| RNA כמו גם גנים ואנזימים
| דנ"א כגנים; חלבונים כאנזימים
|-
| פרוקריוטים
| אאוקריוטים
| ניתן לצפות.
|-
| שיבוטים א-מיניים
| אוכלוסיות מיניות
| האבולוציה של סקס
|-
| פרוטיסטים
| אורגניזמים מרובי תאים — בעלי חיים, צמחים, פטריות
| האבולוציה של יצור רב-תאי
|-
| פרטים מתבודדים<br>
| מושבות עם קאסטות שאינן מתרבות
| האבולוציה האאוסוציאלית
|-
| חברות הפרימטים
| חברות אדם עם שפה, המאפשרת ממים
| החברתית-תרבותית האבולוציה
|}
מיינרד סמית וסטמארי זיהו מספר מאפיינים שכיחים במעברים אבולוציוניים:
# ישויות קטנות לרוב מתקרבות ליצירת גופים גדולים יותר. למשל, כרומוזומים, אאוקריוטים, המושבות תאיים מינים.
# ישויות קטנות לרוב הופכות לחלקים מובדלים בישות הגדולה יותר. למשל, DNA & חלבון, אברונים, anisogamy, רקמות, Eusociality
# הישויות קטנות לרוב אינן מסוגלות לשכפל עצמן בהיעדרה של הישות הגדולה יותר. לדוגמה, ה-DNA, כרומוזומים, אברונים, רקמות, Eusociality
# הישויות הקטנות יכולות לעיתים לשבש את ההתפתחות של הישות הגדולה יותר, למשל Meiotic drive (אנוכי שאינו Mendelian גנים), רביית בתולים, סרטן.
# דרכים חדשות להעברת מידע למשל: דנ"א-חלבונים, תא תורשה, אפיגנזה, דקדוק אוניברסלי.
לדברי המחברים, קהל היעד של ספר זה היה מכוון לביולוגים מקצועיים והניח שלקורא ידע מוקדם בנושא. בנוסף פרסמו מצגת של הרעיונות בספר לציבור הרחב תחת הכותרת "מקור החיים — מלידת החיים עד למקורותיה של השפה".

== ראו גם ==
* ההיסטוריה האבולוציונית של החיים.
* מעבר Metasystem, רעיון שפותח על ידי ולנטין טורכין ב-1977.
* בריאה ספונטנית
* אבולוציה חברתית ותרבותית
* ספר וקורס מוקלט בשם זהה של John Hawks ו-Anthony Martin. [https://www.amazon.com/Major-Transitions-Evolution-Maynard-Smith/dp/019850294X/ref=mt_paperback?_encoding=UTF8&me= קישור לספר באמזון]

== הערות שוליים ==

קטגוריה:ספרי 1995
ליבאיה

ליבאיה (באכדית: 𒉌𒁀𒅀𒀀) היה מלך אשור בשנים 1690–1674 לפנה"ס. הוא ירש את אביו, בל-באני והיה חלק משושלת אדאסי שנקראה על שם סבו, המלך אדאסי אשר עלה לשלטון לאחר גירוש הבבלים והאמורים מאשור.

בתקופתו שררו שקט וביטחון בממלכה. מעבר לכך, לא ידוע כמעט דבר..

==הערות שוליים==

קטגוריה:מלכי אשור
איפתר-סין

איפתר־סין היה מלכה של אשור משושלת אדאסי. לפי רשימת המלכים האשורית הוא היה מלכה ה־51 של הממלכה. הוא שלט במשך 12 שנים במהלך המאה ה־17 לפנה"ס. איפתר־סין היה בנו של שרמה־אדד הראשון, נכדו של ליבאיה ונינו של אדאסי אשר על שמו נקראה השושלת.

קטגוריה:אישים שחיו באלף ה-2 לפנה"ס
קטגוריה:מלכי אשור
בזאיה

בזאיה היה מלך אשור מהשושלת האדאסית. לפי רשימת המלכים האשורית הוא היה מלכה ה-52 של אשור. הוא שלט במשך 28 שנים  (1622-1649 לפנה"ס). הוא החליף את איפטר-סין, מלכה הקודם של אשור. בזאיה לא השאיר אחריו שום כתובות.

קטגוריה:אישים שחיו באלף ה-2 לפנה"ס
קטגוריה:מלכי אשור
Wc (פקודה)

wc Command
wc (באנגלית: Word Count; "סופר מילים") היא פקודה במערכות ההפעלה יוניקס, הסופרת מילים מתוך קובץ ומציגה את הפלט במספר דרכים שונות.

==שימוש==
השימוש הסטנדרטי בפקודת <code>wc</code>, סופר המילים, הוא כדלקמן:
<syntaxhighlight lang="bash">
wc filename
</syntaxhighlight>

תוצאה:
<syntaxhighlight lang="bash">
# wc file1
 file1 68 170 1473 
</syntaxhighlight>
כאשר העמודות הן:
# ספירת השורות
# ספירת המילים
# ספירת האותיות
בקובץ הנבחר בדוגמה 68 שורות, 170 מילים ו-1473 אותיות.

* במקרה של יותר מקובץ אחד, תוצאה תחבר ותציג את ערכם של שני הקבצים יחד:
<syntaxhighlight lang="bash">
# wc -c file1 file2
 file1 1473 
 file2 12045 
 total 13518 
</syntaxhighlight>

* ניתן לשלב ערכים נוספים כדי לקבל תוצאה רצויה:
**<code>wc -l filename</code> - יציג את מספר השורות.
**<code>wc -c filename</code> - יציג את מספר האותיות.
**<code>wc -w filename</code> - יציג את מספר המילים.
**<code>man wc</code> - יציג את ספר הוראות של פקודה זו.

==קישורים חיצוניים==
[http://mally.stanford.edu/~sr/computing/basic-unix.html רשימת פקודות יוניקס (באנגלית)]

[https://ss64.com/nt/ רשימת פקודות CMD (באנגלית)]

קטגוריה:פקודות מחשב
קטגוריה:פקודות יוניקס
סטיבן טוויטי

סטיבן מוריס טוויטי (באנגלית: Stephen Maurice Twitty) הוא קצין בדימוס בדרגת לוטננט גנרל בצבא ארצות הברית. בתפיקדו האחרון שירת כסגן מפקד פיקוד אירופה של ארצות הברית.

==ביוגרפיה==
טוויטי נולד בספרטנבורג וגדל בצ'סני שבקרוליינה הדרומית. ב-1985 סיים לימודי תואר ראשון באוניברסיטת המדינה של קרוליינה הדרומית בה למד במסגרת מלגה להכשרת קציני מילואים של הצבא והתגייס לצבא ארצות הברית. 

שירת כמפקד מחלקה רובאית, מפקדת מחלקת סיור וקצין מבצעים בגדוד הראשון של חטיבה 327 בדיוויזיה המוטסת ה-101. במהלך מלחמת המפרץ שירת כקצין מבצעים של הגדוד השלישי בחטיבה השביעית של דיוויזיית החי"ר השלישית. פיקד על פלוגה בגדוד השלישי של חטיבת החי"ר ה-15 בדיוויזיית החי"ר ה-24. מילא תפקידי מטה במטות המשולבים ובמפקדת הקורפוס החמישי ונטל חלק בכוח הייצוב. שימש סגן מפקד הגדוד הראשון בחטיבה 26 של הדיוויזיה המוטסת ה-101, וקצין מבצעים של חטיבה 2 בדיוויזיית החי"ר הראשונה. שימש עוזרו של מפקד כוחות נאט"ו באירופה. 

ביוני 2001 מונה למפקד הגדוד השלישי בחטיבת החי"ר ה-15. הוא פיקד על הגדוד במהלך מלחמת עיראק, על הצטיינותו בלחימה זכה הגדוד בעיטור היחידה הנשיאותי וטוויטי עוטר בכוכב הכסף על גבורתו. ביוני 2003 מונה לקצין אג"ם של דיוויזיית החי"ר השלישית. באוגוסט 2005 מונה למפקד הכוח החטיבתי הרביעי של דיוויזיית הפרשים הראשונה ולחם עמו במלחמת עיראק, בתקופת פיקודו עבר הכוח ב-2008 תחת פיקוד הדיוויזיה המשוריינת הראשונה. 

שימש עוזרו של סגן מפקד פיקוד צפון של ארצות הברית, ראש מטה כוחות הצבא של פיקוד מרכז, סגן מפקד הדיוויזיה המשוריינת הראשונה וסגן ראש מטה כוח הסיוע הביטחוני הבינלאומי באפגניסטן. שירת כסגן ראש המטה וקצין אג"ם של פיקוד כוחות צבא ארצות הברית. 

באוגוסט 2014 מונה למפקד הדיוויזיה המשוריינת הראשונה בפורט בליס. ביולי 2016 מונה למפקד הארמייה הראשונה. באוגוסט 2018 מונה לסגן מפקד פיקוד אירופה של ארצות הברית ושירת בתפקיד זה עד פרישתו ב-2020.

טוויטי בעל תואר שני במינהל ציבורי מאוניברסיטת מרכז מישיגן ובעל תואר שני בלימודי אסטרטגיה וביטחון לאומי מהאוניברסיטה לביטחון לאומי.

==קישורים חיצוניים==

* [https://web.archive.org/web/20161227142906/http://www.first.army.mil/Documents/PDF/CG_Bio.PDF ביוגרפיה] באתר הארמייה הראשונה
* [http://valor.militarytimes.com/recipient.php?recipientid=29126 סטיבן טוויטי] באתר valor.militarytimes.com

קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מפקדי הארמייה הראשונה של צבא ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:מפקדי הדיוויזיה המשוריינת הראשונה (ארצות הברית)
קטגוריה:בוגרי האוניברסיטה לביטחון לאומי
קטגוריה:מלחמת המפרץ: אישים
קטגוריה:אמריקאים שנולדו ב-1963
יבלונובסקי

יבלונובסקי (ברוסית: Яблоновский, באדיגית: Яблоновскэ) היא עיירה ברוסיה, שנמצאת בצפון הרי קווקז ברפובליקת אדיגיה.

היישוב הוקם ב-1888 לאחר שנוטריונית מייקטרינודאר, פאודוסיה יבלונסקאיה, מכרה שתי חלקות אדמה גדולות ועליהן הוקם היישוב החדש. ב-1926 ביישוב הוקם בית הספר היסודי הראשון. ב-1958 מוזגו לתוך היישוב מספר כפרים סמוכים.

==אוכלוסייה==
אוכלוסיית יבלונובסקי לפי שנים:
{| class="wikitable"
| ||שנה || מספר תושבים
|-
|1 || 1959 || 13,327
|-
|2 || 1970 || 19,518
|-
|3 || 1979 || 23,709
|-
|4 || 1989 || 24,939
|-
|5 || 2002 || 25,063
|-
|6 || 2009 || 25,507
|-
|7 || 2012 || 27,029
|-
|8 || 2016 || 32,039
|-
|9
|2017
|33,431
|-
|10
|2018
|34,098
|-
|11
|2019
|35,639
|-
|12
|2020
|38,793
|-
|13
|2021
|39,804
|}

==קישורים חיצוניים==

* 

קטגוריה:אדיגיה: יישובים
קטגוריה:יישובים שהוקמו ב-1888
תוכנת תשתית

תוכנת תשתית היא תוכנה המנהלת את התוכניות הקיימות במכשיר ונותנת להם שירות, בנוסף לכך גם גורמת למכשיר לפעול. 

דוגמאות לתוכניות תשתית:
* מערכת הפעלה היא תוכנה במכשיר המנהלת ונותנת שירות לתוכניות אחרות.
* אנטי-וירוס הוא תוכנה במכשיר המנהלת ובודקת תוכניות אחרות.

בנוסף לכך תוכנת תשתית מעבדת גם את הדברים הקורים "מאחורי הקלעים" למשל זיכרון RAM, שירות תוכניות הפועלות ברקע, Firewall ועוד. 

תוכנת תשתית מספקת שירות גם למשתמש כמובן, למשל במערכת ההפעלה "ווינדוס" ברגע שלוחצים על כפתור "התחל" המערכת נותנת שירות למשתמש.

== ראו גם ==
* תוכנה - מונחים

קטגוריה:תוכנה
פיג'ו 106

פיג'ו 106 - ראלי, שנת 1995
פיג'ו 106 (צרפתית: Peugeot 106) היא מכונית סופרמיני אשר יוצרה על ידי חברת פיג'ו הצרפתית בין השנים 1991–2003

סך הכול יוצרו 2,798,200 יחידות.

ה"פיג'ו 106" נבנה על בסיס הסיטרואן AX, ומשנת 1996 על בסיס ה"סיטרואן סאקסו".
בשנת 1996 עבר הדגם מתיחת פנים משמעותית, בסיס הגלגלים הוגדל ב-2 מ"מ, ואורך הרכב הוגדל ב-114 מילימטרים.

בשנה הראשונה של הייצור, גרסאות מנועי הבנזין (954 סמ"ק ו- 1,124 סמ"ק) הגיעו עם קרבורטור, אך הוחלפו על ידי מנועי הזרקת דלק מסוף שנת 1992.

==תצורות==
* 3 דלתות - האצ'בק
* 5 דלתות - האצ'בק (מסוף שנת 1992)
* 2 דלתות - קבריולה

== תמונות ==
<gallery>
Peugeot 106 front 20090730.jpg| פיג'ו 106, 5 דלתות
Peugeot 106.jpg| פיג'ו 106, 5 דלתות
1531836 635270fth256515302 1674632483 n.jpg| פיג'ו 106, 5 דלתות
2001 Peugeot 106 XN Zest 2.jpg| פיג'ו 106, שנת 2001
1997 Peugeot 106 1.1 3-door hatchback (2015-11-13) 01.jpg| פיג'ו 106 - 3 דלתות, שנת 1997
Peugeot 106 1.4 XT (9402320106).jpg| פיג'ו 106 - קבריולט
Cognac 16 Peugeot 106 2014.jpg| פיג'ו 106
Poinçonnet-police municipale-08.jpg| פיג'ו 106 בשירות משטרה עירונית בצרפת
Patrulla 558 de Habana.jpg | פיג'ו 106 בשירות משטרת הוואנה
</gallery>

==ראו גם==
* פיג'ו
* פיג'ו 104
* פיג'ו 107

==קישורים חיצוניים==

==הערות שוליים==

106
קטגוריה:מכוניות סופרמיני
קטגוריה:דגמי מכוניות שהושקו ב-1991
קטגוריה:מכוניות צרפתיות
קטגוריה:כלי רכב המורכבים בתוניסיה
ויקיפדיה המודפסת

האמן מייקל מאנדיברג ושותפו לפרויקט, יונתן קיריפאראן, בתערוכה "From Aaaaa! to ZZZap!", יום לפני פתיחתה בגלריית דני, ניו יורק, ארצות הברית
דף מנספח התרומות
ויקיפדיה המודפסת היא פרויקט אמנות של מייקל מאנדיברג בשיתוף ויקיפדיה האנגלית. במהלך הפרויקט הודפסו 106 כרכים מתוך 7,473 הכרכים של ויקיפדיה האנגלית כפי שהייתה קיימת ב-7 באפריל 2015 והוכנה גם תפאורה המציגה את הכריכה של כ-1,980 כרכים נוספים (אשר לא הודפסו). 36 כרכים נוספים שבהם כל 7.5 מיליון התורמים שתרמו לוויקיפדיה האנגלית היו גם כן חלק מהפרויקט. תוכן העניינים בלבד מתפרס על 91 כרכים בעלי 700 עמודים לכרך. הכרכים המודפסים כוללים רק את תוכנם של הערכים. תמונות והערות אינן כלולות. הפרויקט הוצג בגלריית דני בניו יורק בקיץ 2015.

מייקל חשב לראשונה על הפרויקט ב-2009, אך נתקל בקשיים טכניים. הוא ביקש משותפו לפרויקט, יונתן קיריפאראן, לסייע עם תוכנת הקוד, לקמפל אותה, לעצב אותה ולעלות הורדה של כל התוכן בוויקיפדיה האנגלית. קובצי ההדפסה הועלו להוצאת הספרים Lulu.com והם זמינים להדפסה ככרכי נייר.

המוטיבציה של מייקל הייתה לענות על השאלה, "כמה גדול זה?". כישות Big data, גודלה נמצא על סף מאגר מידע הניתן להצגה כאוסף רב של כרכים, אך לא גדול עד כדי כך שהצגת המידע באופן פיזי היא על גבול הבלתי אפשרי, כגון קובצי הנתונים של פייסבוק או NSA. קתרין מאהר, באותה עת דוברת קרן ויקימדיה (מאז שנת 2016 מנכ"לית הקרן), תיארה אותו כ"מחווה של ידע" ו"מחווה אדירה וחסרת משמעות". ויקימדיה שיתפה פעולה עם הפרויקט ועם הוצאת הספרים Lulu.com כדי לסייע במימון.

המשימה נמשכה שלוש שנים, ותהליך ההעלאה נמשך 24 ימים, 3 שעות ו-18 דקות. המשימה הושלמה ב-12 ביולי 2015. PediaPress ניסתה לגייס כסף לכיסוי על הוצאות ההדפסה ב-Indiegogo ב-2014, אך הפרויקט נעצר. מייקל מעריך כי עלויות ההדפסה של תדפיס מלא הן כ-500,000 דולר. בתערוכת האמנות דני הוצג רק חלק קטן מהכרכים המודפסים. על הקיר נראו כ-2,000 כרכים שהוצגו כטפטים על הקיר. קובצי ההדפסה הועלו לאתר Lulu.com.

== קישורים חיצוניים ==

* 
* [http://printwikipedia.com כל הכרכים], באתר printwikipedia.

== הערות שוליים ==

קטגוריה:ספרי 2015
קטגוריה:אנציקלופדיית ויקיפדיה
גילברט בייקר

דגל הגאווה
גילברט בייקר (באנגלית: Gilbert Baker; 2 ביוני 1951 – 31 במרץ 2017) היה אמן ומעצב אמריקאי הומוסקסואל גלוי ופעיל זכויות אדם שעיצב את "דגל הקשת", שהיה גרסתו הראשונה של דגל הגאווה.

==ביוגרפיה==
בייקר נולד בשניוט, קנזס וגדל בפארסונס, קנזס. אביו היה שופט ואמו הייתה מורה. בשנים 1970 - 1972 הוא שרת בצבא בסן פרנסיסקו. לאחר פרישתו מהצבא, הוא לימד את עצמו לתפור ובמיומנות זו שרכש החל ליצור דגלים וכרזות למען זכויות הומואים ובמצעדי מחאה נגד המלחמה. בתקופה זו הוא פגש והתחבר עם הארווי מילק. 

בשנת 1978 הוא יצר את דגל הקשת שאותו צבע ידנית בעזרתם של 30 מתנדבים, והיו בו שמונה פסי צבע, שכל אחד סימל משמעות שונה (ורוד - מיניות, אדום - חיים, כתום - בריאות, צהוב - אור השמש, ירוק - טבע, טורקיז - אמנות, אינדיגו - הרמוניה וסגול - רוחניות). מילק רכב מתחת לדגלי הקשת הראשונים שהכין בייקר במצעד הגאווה של סן פרנסיסקו ביוני 1978, חודשים ספורים לפני שנרצח.

בשנת 1979 החל בייקר לעבוד בחברת "דגלי פאראמאונט" (.Paramount Flag Co) בסן פרנסיסקו. הוא עיצב אירועים עבור דיאן פיינשטיין, ראש ממשלת סין, נשיאי צרפת, מלך ספרד, ונצואלה והפיליפינים ועוד רבים אחרים. הוא גם עיצב אירועים למען זכויות האזרח ולמצעדי גאווה בסן פרנסיסקו. בשנת 1984 הוא עיצב את הדגלים לוועידה הדמוקרטית לנשיאות.

בשנת 1994 עבר בייקר להתגורר בניו יורק. הוא המשיך ביצירה שלו ובאקטיביזם. באותה שנה הוא יצר את הדגל הגדול ביותר בעולם (באותו העת) לחגיגות יום השנה ה-25 לפרוץ מהומות סטונוול.

בשנת 2003 הנציח בייקר את יום השנה ה-25 ליצירת דגל הקשת, ביצירת דגל קשת שנמתח ממפרץ מקסיקו לאוקיינוס האטלנטי בקי וסט. לאחר ההנצחה, הוא שלח חלקים של הדגל הזה ליותר מ-100 ערים ברחבי העולם. האירוע תועד בסרט באורך מלא של מארי ג'ו פרון.

בשנת 2008 יצר מחדש את דגל הקשת לכבוד הסרט מילק שהיה מועמד לפרס האוסקר. בשנת 2015 נרכש הדגל על ידי המוזיאון לאמנות מודרנית והוא מוצג בגלריות העיצוב העכשווי. 

בייקר נפטר בשנתו ב-31 במרץ 2017, בגיל 65, בניו יורק.

==קישורים חיצוניים==

* 
* 
* 

קטגוריה:ניו יורק: אישים
קטגוריה:מעצבי דגלים
קטגוריה:להט"בים אמריקאים
קטגוריה:מעצבים אמריקאים
קטגוריה:אמנים להט"בים
קטגוריה:אמריקאים שנולדו ב-1951
קטגוריה:אמריקאים שנפטרו ב-2017
תומאס ונדל

תומאס ס. ונדל (באנגלית: Thomas S. Vandal) (26 בינואר 1960 - 7 באוקטובר 2018) היה קצין בדימוס בדרגת לוטננט גנרל. בתפקידו האחרון שירת כמפקד הארמייה השמינית של צבא ארצות הברית וראש מטה הפיקוד המשולב ארצות הברית-קוריאה הדרומית.

==ביוגרפיה==
ונדל נולד ברוד איילנד. ב-1982 סיים לימודיו באקדמיה הצבאית של ארצות הברית והתגייס לצבא ארצות הברית. 

עבר קורס קציני ארטילריה בסיסי ושירת כקצין תותחנים במרכז אש סוללתי, סגן מפקד סוללה וקצין במרכז אש גדודי של הגדוד הראשון ברגימנט הארטילריה 17 בפורט סיל שבאוקלהומה. לאחר קורס קציני ארטילריה מתקדם הוצב בגרמניה המערבית ושירת כקצין תכנון ומפקד סוללה בגדוד הרביעי של רגימנט הארטילריה ה-29 בדיוויזיית החי"ר השמינית. סיים לימודים במכללה לפיקוד ומטה של הצבא והוצב בדיוויזיית הפרשים הראשונה. שירת כקצין אג"ם במטה בגדוד השני של רגימנט הארטילריה ה-81, וכסגן מפקד וקצין אג"ם במפקדת הארטילריה של הדיוויזיה. 

פיקד על הגדוד הראשון ברגימנט הארטילריה ה-37 של דיוויזיית החי"ר השנייה בפורט לואיס שבוושינגטון. בשנים 2004–2005 פיקד על בריגדת הארטילריה 75 ולחם עמה במלחמת עיראק בתמיכה לכוחות דיוויזיית הפרשים הראשונה. לאחר מכן שירת במשך שלוש שנים במרכז האימונים הרב-לאומי בהוהנפלס שבגרמניה. בשנים 2008–2010 שירת כסגן מפקד דיוויזיית החי"ר השלישית ובמסגרת זו השתתף במבצע שחר חדש בעיראק. באוקטובר 2011 מונה לראש ענף מבצעים, גיוס וכוננות במחלקת הצבא של ארצות הברית. 

ביוני 2013 מונה למפקד דיוויזיית הח"יר השנייה המוצבת בקוריאה הדרומית. בפברואר 2015 מונה לעוזר ראש מטה וקצין אג"ם פיקוד כוחות האו"ם וארצות הברית בקוריאה הדרומית. בפברואר 2016 מונה למפקד הארמייה השמינית בפיקוד כוחות ארצות הברית בקוריאה, המרכזת את כוחות צבא ארצות הברית בקוריאה הדרומית. מילא תפקיד זה עד ינואר 2018 ופרש מהצבא.

ונדל בעל תואר שני בניהול מאוניברסיטת ובסטר ובעל תואר שני בלימודי ביטחון לאומי ממכללת המלחמה הלאומית. נשוי לדורין ואב לשלושה בנים, כולם קצינים בצבא.

==קישורים חיצוניים==

*[http://www.usfk.mil/Leadership/Article-View/Article/587880/chief-of-staff-cfc/ ביוגרפיה] באתר פיקוד כוחות ארצות הברית בקוריאה
* 

קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי הארמייה השמינית של צבא ארצות הברית
קטגוריה:מפקדי הדיוויזיה השנייה (ארצות הברית)
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1960
קטגוריה:אמריקאים שנפטרו ב-2018
When We Were Young

"When We Were Young" (בעברית: "כשהיינו צעירים") הוא שיר של הזמרת הבריטית אדל, אשר יצא לאור ב-22 בינואר 2016 כסינגל השני מתוך אלבומה השלישי, 25.

השיר הוא בלדת נשמה, עם מילים שמדברות על זיכרונות העבר עם אדם אהוב. עם יציאתו, זכה השיר לשבחים קריטיים ממבקרי המוזיקה, אשר שיבחו את מילות השיר ואת השירה של אדל.

== רקע וכתיבה ==
אדל כתבה את השיר ביחד עם טוביאס ג'סו ג'וניור, והוא הופק על ידי אריאל רכטשייד.

עטיפתו של הסינגל מראה לנו את אדל בילדותה כשהיא מחייכת, וזאת בעקבות שמו שבו ניסתה אדל לחזור אל העבר, תוך כדי שימוש בתמונת ילדות כעטיפה רשמית.

== הצלחה ==
ביום שאדל העלתה את הקליפ לערוצה ביוטיוב הקליפ צבר למעלה מ-6 מיליון, ונכון לפברואר 2024, הוא גרף למעלה מ-684 מיליון צפיות, והוא השלישי הנצפה ביותר מהאלבום.

הקליפ הוא הופעה בשידור חי של אדל באולפן הקלטות שלה.

== מיקומי שיא ==
השיר זכה להצלחה נאה בעולם ואף הצליח בשיאו להגיע אל המקום ה-14 במצעד הבילבורד הוט 100.

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000<small></small>
|-
!איטליה (FIMI)
|פלטינה
|50,000<small></small>
|-
!ארצות הברית (RIAA)
|פלטינה
|1,000,000<small></small>
|-
!בלגיה (BEA)
|זהב
|10,000<small></small>
|-
!בריטניה (BPI)
|פלטינה 2×
|1,500,000<ref></ref>
|-
!דנמרק (IFPI Denmark)
|פלטינה
|90,000<small></small>
|-
!מקסיקו (AMPROFON)<ref></ref>
|פלטינה
|60,000<small></small>
|-
!ניו זילנד (RMNZ)
|פלטינה
|15,000
|-
!קנדה (Music Canada)
|פלטינה 4×
|320,000<small></small>
|-
!שוודיה (GLF)
|פלטינה
|40,000
|-
! colspan="3" |סיכום
|-
!בכל העולם
|
|6,278,870<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!איטליה
|22 בינואר 2016
| rowspan="1" |רדיו מיינסטרים
| rowspan="3" |XL
|style="text-align:center;"|
|-
!אוסטרליה
| rowspan="2" |29 בינואר 2016
| rowspan="2" |הורדה דיגיטלית
|style="text-align:center;"|
|-
!ניו זילנד
|style="text-align:center;"|
|}

== קישורים חיצוניים ==

==הערות שוליים==

קטגוריה:שירי 2015
קטגוריה:סינגלים מ-2016
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים על נוסטלגיה
קטגוריה:שירי לפידים
קטגוריה:שירים על זקנה
קטגוריה:בלדות נשמה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי פלטינה כפולה בקנדה
קטגוריה:סינגלים בהוצאת אקס-אל רקורדינגס
קטגוריה:סינגלים בהוצאת קולומביה רקורדס
עימאד יונס

עימאד יונס (בערבית: عماد يونس) הוא יזם ערבי-ישראלי בתחום הטכנולוגיה. בעלים, נשיא ומייסד משותף של חברת הטכנולוגיה הרפואית “אלפא אומגה”. חבר הוועד המנהל של הטכניון. חבר הוועד המנהל של מיזם קולקטיב אימפקט.

==ביוגרפיה==
יונס הוא בוגר הנדסת חשמל ואלקטרוניקה בטכניון (1983). בשנת 1993 שב יחד עם אשתו, רים יונס (אותה הכיר בטכניון), מחיפה לנצרת, כדי להקים במשותף בעיר את חברת “אלפא אומגה”, חברה גלובלית שמפתחת, מייצרת ומשווקת ציוד רפואי המסייע למנתחי מוח לנווט תוך כדי הניתוח. הציוד מבוסס על טכנולוגיה של החדרת אלקטרודה דקה לתוך המוח המאפשרת למנתח לזהות אזור ספציפי במערכת העצבים המרכזית, על ידי רישום, פיענוח וניתוח של הפעילות התאית.

היישום המרכזי של הטכנולוגיה בניתוחים מבוססי גירוי מוחי עמוק (DBS) לטיפול בסימפטומים של מחלת פרקינסון. הציוד משמש גם למחקר במדעי המוח.

זו חברת ההיי-טק הראשונה בחברה הערבית בישראל. החברה זכתה באות הוקרה על מובילות חברתית סביבתית בתעשייה בצפון לשנת 2014 מטעם התאחדות התעשיינים בישראל, ונכון לשנת 2017 היא מעסיקה קרוב ל-100 עובדים.
בין השנים 2003-1994 ייסד עם אשתו את חברת “אלפא קאד”, המתמחה באספקת פתרונות תיב"ם לתחום הבניה.

== חיים אישיים ==
מתגורר בנצרת עם אשתו רים יונס, ואב לשלושה. משפחה ערבית-נוצרית.

==פרסים והוקרה==
* זכה באות התעשיין בבית הנשיא 2018.
*[https://www.youtube.com/watch?v=zuRyBYVMklU&t=3s פרס לשכת המסחר ישראל-אמריקה] 2018

==קישורים חיצוניים==

* 
* 
* 
* 

==הערות שוליים==

קטגוריה:ערבים נוצרים ישראלים
קטגוריה:יזמים ערבים ישראלים
קטגוריה:דירקטורים ישראלים
קטגוריה:מייסדי חברות טכנולוגיה ישראלים
קטגוריה:נצרת: אישים
קטגוריה:מנכ"לים ישראלים
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו במאה ה-20
איב דרייפוס

איב דרייפוס (בצרפתית: Yves Dreyfus; 17 במאי 1931 - 16 בדצמבר 2021) היה סייף צרפתי-יהודי. זכה בשתי מדליות ארד אולימפיות (מלבורן 1956 וטוקיו 1964) והיה שלוש פעמים אלוף עולם בדקר קבוצתי וסגן-אלוף העולם (גדנסק 1963) בדקר אישי.

== ביוגרפיה ==
דרייפוס נולד וגדל בקלרמון-פראן. היה צאצא של אלפרד דרייפוס.

באולימפיאדת מלבורן (1956) זכה דרייפוס במדליית ארד בתחרות הקבוצתית בדקר.

באולימפיאדת רומא (1960) סיים דרייפוס במקום שישי בתחרות האישית בדקר. במדליית הכסף זכה היהודי אלן ג'יי מבריטניה ובמקום השביעי סיים היהודי בן ארצו ארמנד מויאל. נוסף לכך, הוא סיים במקום תשיעי בתחרות הקבוצתית בדקר. 

במכביה השישית שנערכה בשנת 1961 זכה דרייפוס במדליית זהב בתחרות האישית בדקר.

באליפות העולם שנערכה בבואנוס איירס, ארגנטינה בשנת 1962 זכה דרייפוס במדליית ארד בתחרות דקר אישי.

באליפות העולם שנערכה בגדנסק, פולין בשנת 1963 זכה דרייפוס במדליית כסף בתחרות דקר אישי.

באולימפיאדת טוקיו (1964) זכה דרייפוס במדליית ארד בתחרות הקבוצתית בדקר ובמקום 18 בתחרות האישית בדקר.

במכביה השביעית שנערכה בשנת 1965 זכה דרייפוס במדליית כסף בתחרות האישית בדקר.

במכביה העשירית שנערכה בשנת 1977 זכה דרייפוס בשתי מדליות זהב, בתחרות האישית ובתחרות הקבוצתית בדקר.

==קישורים חיצוניים==

* [https://web.archive.org/web/20091012040805/http://sports123.com/fen/mw-ep.html איב דרייפוס], באתר Sports 123 
* [http://www.jewsinsports.org/olympics.asp?ID=240 איב דרייפוס], באתר Jews in Sports 

== הערות שוליים ==

קטגוריה:סייפים צרפתים
קטגוריה:סייפים יהודים
קטגוריה:ספורטאים יהודים צרפתים
קטגוריה:אלופי עולם יהודים
קטגוריה:סייפים באולימפיאדת מלבורן (1956)
קטגוריה:סייפים באולימפיאדת רומא (1960)
קטגוריה:סייפים באולימפיאדת טוקיו (1964)
קטגוריה:משתתפים יהודים באולימפיאדת מלבורן (1956)
קטגוריה:משתתפים יהודים באולימפיאדת רומא (1960)
קטגוריה:משתתפים יהודים באולימפיאדת טוקיו (1964)
קטגוריה:זוכי מדליית ארד אולימפית מצרפת
קטגוריה:אלופי המכביה: סייפים
קטגוריה:צרפתים שנולדו ב-1931
קטגוריה:צרפתים שנפטרו ב-2021